
Gan ddefnyddio thema neu chwedl draddodiadol fel symbyliad, ystyriwch sut y galled ymgorffori y chwech maes dysgu a phrofiad a phedwar diben (Donaldson – Dyfodol Llwyddiannus) mewn dull integredig, traws-gwricwlaidd.

Ar gyfer disgyblion cyfnod allweddol dau, blwyddyn 6, gellid defnyddio thema “Y 60au” er mwyn addysgu o fewn y chwe maes dysgu a phrofiad a phedwar diben. Noda Kerry (2011/2015) fod addysgu trawsgwricwlaidd yn yr ysgol gynradd yn “helpu athrawon i gynllunio cwricwlwm mwy dychmygus, integredig trwy gyflwyno rhesymeg a fframwaith ar gyfer addysgu ar draws y pynciau mewn iaith hygyrch.” Crybwylla Barnes (2015) fod rhaid i addysgu trawsgwricwlaidd fod yn seiliedig ar y plentyn oherwydd rhaid cofio bod “y byd tu-hwnt i’r dosbarth yn drawsgwricwlaidd” (Barnes, 2015, t260) Cytunai Janes (2014) “a cross-curricular approach deepens and secures learning by allowing pupils to demonstrate understanding through using transferable knowledge and skills in a variety of contexts” (Janes, 2014, t20). Dylai ysgolion cynradd ymdrechu i wneud cysylltiadau trawsgwricwlaidd o ansawdd da tra'n cynnal natur nodedig y pynciau (Maze 2000). Trwy ddefnyddio thema megis y 60’au, mae’n sicrhau cyfleoedd i ddefnyddio nifer o ddulliau trawsgwricwlaidd fel hierarchaidd ac oportiwnistaidd. Wrth ddefnyddio dulliau fel rhain, mae’n “rhoi cyfleoedd i blant wneud nifer o gysylltiadau rhwng pethau y maent yn dod ar eu traws yn rheolaidd” (Janes, 2014, t19). Fodd bynnag, noda Fisher (2002) fod “cysylltiadau o’r fath yn cael eu harwain gan yr athro yn hytrach na’r dosbarth”.
Noda Donaldson (2015 t41) fod tri cyfrifoldeb trawsgwricwlaidd sef llythrennedd, rhifedd a chymhwysedd digidol a dylai “fod yn gyfrifoldebau trawsgwricwlaidd i’r holl athrawon a phobl sy’n gweithio gyda phlant a phobl ifanc” Argymhella y “dylai fframwaith cymhwysedd digidol, ynghyd â dogfen ‘Ar Drywydd Dysgu Cymhwysedd Digidol’, gael eu datblygu a’u cynnwys fel Cyfrifoldeb Trawsgwricwlaidd.” (Donaldson 2015, t43). Gwelir yn arolygiad Estyn (2017 t.15) “mewn llawer o ysgolion cynradd yr ymwelwyd â nhw, mae arweinwyr yn mabwysiadu dull thematig”. Gwelir enghraifft o hyn yn Ysgol Gynradd Rhiwbeina, lle mae ganddyn nhw “ddull thematig ymgorfforedig o gynllunio’r cwricwlwm” (Estyn, 2017, t15)
Gellid cysylltu'r chwe maes dysgu a phrofiad gan ddefnyddio ‘Y 60’au’ fel thema i addysgu’n drawsgwricwlaidd, gelwir hyn yn “theme based cross-curicular approach” (Barnes 2015 t69)
 Yn y celfyddydau mynegiannol, gallai’r disgyblion wrando ar gerddoriaeth ‘swing’ neu ‘jazz’ er mwyn dysgu a chyfri'r gwahanol fathau o rythmau. Gelwir hyn yn “hierarchical cross-curricular teaching and learning” (Barnes 2015 t66) lle'r nod yw cyflawni cynnydd mewn un ddisgyblaeth trwy addysgu agweddau ar un arall, fel defnyddio gwers gerddoriaeth er mwyn datblygu sgiliau mathemategol. Hefyd wrth astudio cyfansoddwyr enwog o’r cyfnod megis y ‘Beetles’, gallai’r plant greu darlun o’r hyn a glywyd neu greu dehongliadau gweledol (Donaldson 2015).  Byddai trip ysgol i ‘Amgueddfa’r Beetles’ yn werthfawr i addysg y plant fel eu bod yn gallu cael y cyfle i weld pethau newydd a dysgu amdanynt mewn ffordd fwy anffurfiol. Ategir hyn gan yr RSPB (2006) “nid yw addysg yn rywbeth i gadw mewn bocs, hyd yn oed pan fo’r bocs yn ddosbarth”. Gallai disgyblion gymharu cerddoriaeth Cymraeg o’r cyfnod a meddwl am beth sy’n wahanol heddiw, yna yn dilyn y gweithgaredd yma gallai’r plant fynd ymlaen i foderneiddio’r gerddoriaeth gan ddefnyddio ap fel ‘garage band.’ Mae gweithgareddau sy’n ymwneud a chelf yn galluogi i blant fynegi eu teimladau ac i fagu hyder (Theartroom.org.uk, 2018), byddai cynnal gweithgaredd fel creu delweddau gan ddefnyddio arddull popart yn hybu’r agwedd yma wrth edrych ar wahanol liwiau. Byddai gweithgareddau fel hyn yn cyflawni sgiliau o’r cwricwlwm wrth roi cyfle i ddisgyblion “wrando ar gerddoriaeth a’i werthuso” a hefyd trafod “lliwiau sylfaenol a thrydyddol, lliwiau sy’n cydweddu â’i gilydd, lliwiau cynnes ac oer” (Learning.gov.wales, 2008). Byddai hefyd yn datblygu’r sgiliau o’r fframwaith cymhwysedd digidol “trefnu ystod o destun, delwedd, sain, animeiddiad a fideo at ddibenion penodol” wrth ddefnyddio app fel ‘garage band’ ac felly yn datblygu rhan o’r tri chyfrifoldeb trawsgwricwlaidd. (Dysgu Cymru, 2016). Cysyllta â phedwar diben Donaldson (2015) “cyfranwyr mentrus, creadigol sy’n barod i chwarae eu rhan yn llawn yn eu bywyd a’u gwaith”.
Crybwylla Catling (2017) “the best humanities curricula are based on subject and cross-subject ideas and connections, with subject learning clearly visible”. O ganlyniad, byddai’n syniad i ddarllen y llyfr ‘Ta-ta Tryweryn’ mewn cyd-destun hanes er mwyn cyflwyno’r thema yn weledol i’r dosbarth. Yn dilyn hyn, gallai’r disgyblion edrych ar ddigwyddiadau hanesyddol eraill y cyfnod megis trychineb Aberfan ac er mwyn datblygu sgiliau llythrennedd a iaith, gallent greu dyddiadur plentyn o’r cyfnod. Byddai hyn yn cydfynd a’r dull “inter-diciplinary cross-curricular teaching and learning” (Barnes 2015 t72) am ei fod yn anelu at ddilyniant mewn dau bwnc neu fwy a hyrwyddo meddwl creadigol a gwneud cysylltiad rhwng y pynciau dan sylw. Pwysleisia Kelly (2003) y pwysigrwydd o gynnwys mwy nag un elfen mewn gwers gan ddweud “even within a subject topic, teachers draw on the potential of other subjects. They match approaches to topics and learning needs” (Kelly, 2003, 359). Canolbwyntia hyn ar y Cwricwlwm Cymreig wrth i ddisgyblion ymgyfarwyddo â hanes Cymru. Noda Donaldson (2015) fod “dyniaethau yn cynnig cyd-destunau deiniadol i blant a phobl ifanc ddysgu am bobl, lle ac amser”, felly tasg posib yw creu llinell amser o ddigwyddiadau arwyddocaol y 60’au fel eu bod hwy yn “dinasyddion egwyddorol, gwybodus yng Nghymru a’r byd” (Donaldson 2015). Mae hyn yn rhoi cyfle i ddisgyblion ddatblygu sgiliau o fewn y cwricwlwm presennol gan “ddewis, cofnodi, a threfnu gwybodaeth hanesyddol” (Learning.gov.wales, 2008). Dywed Education Scotland (2014) fod addysg grefyddol da yn galluogi i blentyn weld gwerth ac felly byddai dysgu am hiliaeth drwy araith ‘I have a dream’ Martin Luther King neu drwy unigolyn fel Rosa Parks yn fuddiol. Hefyd er mwyn cyfoethogi profiadau’r dysgwyr, byddai mynd i weld sioe ‘Hairspray’ yn ehangu eu gwybodaeth ar y cyfnod, ac yn helpu iddynt ffurfio barn ar yr hyn sy’n iawn. Cysyllta hyn a geiriau Barnes (2007), “Everything which surrounds us in the physical world can be seen and understood from multiple perspectives (Barnes, 2007, t.1). Wrth wneud hyn, mae’n cysylltu dyniaethau a celfyddydau mynegiannol ac felly yn drawsgwricwlaidd. Yn ogystal, gellid creu capsiwl amser fel sbardun, a’i guddio ar gae yr ysgol. Mae gweithgareddau awyr agored yn rôl hanfodol wrth feithrin tŵf a chynnal y datblygiad gorau ar draws pob maes (Isenberg & Quisenberry, 2002). Tasg posib yn dilyn o hyn fyddai cyfeiriannu yn yr awyr agored ac felly yn ehangu sgiliau daearyddol y disgyblion wrth ddarllen map ac o ganlyniad yn cysylltu daearyddiaeth gyda mathemateg i’w wneud yn drawsgwricwlaidd. 
Noda hawliau plant Cymru (2018) y dylai pawb “mynnu a defnyddio’ch hawliau”, ac felly byddai gweithgaredd ar hawliau’r plant yn gallu cael ei wneud yn drawsgwricwlaidd o fewn y maes dysgu iechyd a lles drwy’r thema ‘Y 60au’, gan mai dyna’r cyfnod y daeth hawliau sifil i fodolaeth. Drwy wneud hyn, mae’n helpu’r disgyblion i gael y wybodaeth, a’r ddealltwriaeth a fydd yn eu galluogi i feithrin perthnasoedd cadarnhaol a delio â’r materion a’r penderfyniadau anodd y byddant yn eu hwynebu a dysgu i fyw’n annibynnol (Donaldson 2015 t45). Amlyga hyn y pedwar diben; y dylent fod yn “unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas” (Donaldson 2015) Caniata hyn i “ddatblygu parch atynt hwy eu hunain ac at bobl eraill” (Learning.gov.wales, 2008). Gallai’r maes dysgu iechyd a lles gael ei ddefnyddio er mwyn hyrwyddo addysgu o fewn y maes dysgu dyniaethau. Er enghraifft wrth ddysgu am ddyfeisiadau'r cyfnod megis y mewnblaniad cochlear, gallai plant ymgyfarwyddo gyda ‘sign language’ ac felly yn cysylltu’r pynciau hanes ac ABCh. Gelwir hyn yn “Tokenistic cross-curricular approach”, byddai dysgu am ‘sign language’ mewn cyd-destun ABCh yn dod a diddordeb ychwanegol i’r pwnc hanes. (Barnes 2015). Crybwylla Donaldson yn ei adroddiad ‘Dyfodol Llwyddiannus’:
Drwy Faes Dysgu a Phrofiad Iechyd a lles, bwriedir helpu i ymdrin â phryderon ynghylch                 gweithgarwch corfforol a deiet, er enghraifft wrth i blant a phobl ifanc gymryd rhan mewn gwahanol fathau o weithgarwch corfforol (Donaldson, 2015, t46)
Er mwyn gwireddu hyn, gallai’r plant wneud dawns o’r cyfnod fel ‘y twist’. Cyfoethoga gwybodaeth y disgyblion ar hanes cerddoriaeth y cyfnod ac felly cysyllta â’r maes dysgu celfyddydau mynegiannol a dyniaethau.
Mae’r maes dysgu ieithoedd, llythrennedd a chyfathrebu ar gyfer datblygu “gwahanol fathau o gyfathrebu, llythrennedd a dysgu am iaith” (Donaldson, 2015, t48) ac felly yn naturiol mae'n bwydo fewn i bob pwnc a maes dysgu. Gelwir y math yma o ddysgu trawsgwricwlaidd yn “single transferable subject across the curriculum” (Barnes, 2015, t68). Digwydda hyn yn naturiol mewn gwersi megis Saesneg oblegid mai siarad, gwrando ac ysgrifennu yn rhywbeth sy’n digwydd ar hyd bob maes dysgu. Fel gweithgaredd i gyd-fynd a hyn, gellid cyflwyno ffurf o ysgrifennu iddynt, megis cerdd, ac yna gofyn iddynt mewn gwers arall i ysgrifennu cerdd ar ddiwrnod arfwisgo tywysog Siarl gan ddefnyddio eu gwybodaeth o’r gweithgaredd blaenorol. Cysyllta hyn a ffordd Vygotski o scaffaldio. Byddai’r gweithgaredd yma yn cefnogi’r cwricwlwm Cymreig am ei fod yn trafod digwyddiad hanesyddol a ddigwyddod yng Nghymru yn ogystal â datblygu sgiliau ysgrifennu creadigol y disgyblion. Er mwyn datblygu sgiliau cyfieithu’r plant, byddai gweithgaredd adnabod a chyfieithu geiriau ‘slang’ y cyfnod yn ffordd o’i wneud yn fwy hwyliog ac felly yn ennyn diddordeb. Hyba hyn ddwyieithrwydd y plant ac felly codir hyder i ddefnyddio'r ddwy iaith ar lafar fel eu bod yn “ddysgwyr uchelgeisiol, galluog sy’n barod i ddysgu drwy gydol eu hoes” (Donaldson 2015) Ar gyfer gwaith llythrennedd, byddai’n syniad defnyddio penodau o’r llyfr ‘Y chwedegau ych a fi’ o’r gyfres Hanes Atgas fel sbardun ar gyfer y gweithgareddau Aberfan, grwpiau pop y 60’au, teledu Dr Who ac arfwisgo Tywysog Cymru.  Wrth ganolbwyntio ar lythrennedd y plant ymhob pwnc, mae’n ei wneud yn drawsgwricwlaidd am ei fod yn un o’r tri cyfrifoldeb trawsgwricwlaidd (Donaldson 2015).
Yn y maes dysgu mathemateg a rhifedd, gellid defnyddio’r thema'r 60’au er mwyn gwneud gweithgareddau ar arian gan mai dyna’r adeg y daeth y ‘decimal coins’ i mewn. Byddai’r gweithgaredd yma yn rhoi “hyder wrth arfer a chymhwyso sgiliau rhifiadol mewn bywyd pob dydd” (Donaldson, 2015, t49).  Mae addysgeg addysgu a dysgu trawsgwricwlaidd yn cynnwys parodrwydd i “ganiatáu i blant ddewis” felly efallai y bydd yn golygu cynllunio i wahanol alluoedd y plant (Barnes, 2015, t277). Wrth wneud gweithgaredd fel gwaith ar gyfrifiannell gallai’r plant ddewis ar ba lefel y maent yn gyfforddus i weithio ar ac felly rhoir llais y disgybl yn gyntaf. Disgwyla Confensiwn y Cenhedloedd Unedig ar Hawliau'r Plentyn (UNICEF 1989) fod disgyblion yn ymwybodol o sut y maent yn dysgu ac felly dylid sicrhau bod pob plentyn yn gwybod eu lefel gallu. Fel dywed Barnes a Shirley:
The outcomes from powerful experiences, focus exercises and different forms of cross-curricular thinking in many case studies have been greatly enriched because pupil-led responses were encouraged (Barnes and Shirley 2005, 2007; Cremin et al. 2009;).
Byddai’r gwaith ar gyfrifiannell yn plethu i mewn i thema y 60’au gan mai dyna adeg y daeth y dull cyfrifiannell yn fwy poblogaidd. Mae rhifedd yn un o’r tri cyfrifoldeb trawscwricwlaidd felly dylid ceisio cynnwys elfen ohono ymhob pwnc. Er enghraifft byddai gweithgaredd o gyfrifo faint o flynyddoedd yn ôl oedd y 60’au yn cysylltu â’r dyniaethau gan ei fod yn ymwneud a’r gweithgaredd o greu llinell amser, neu os yn coginio bwyd arbennig o’r 60’au yn y maes dysgu gwyddoniaeth a thechnoleg, byddai’n bwysig ymarfer sgiliau mesur a phwyso ynghynt. Byddai gweithgareddau fel hyn yn cyflawni sgiliau o’r cwricwlwm mathemateg megis “cymharu prisiau a deall beth sy’n cynnig y gwerth gorau am arian” a “cofnodi mesuriadau mewn ffyrdd gwahanol, e.e. 1.3kg = 1kg 300g” (Learning.gov.wales, 2018).
[bookmark: _GoBack]Yn adroddiad Estyn (2013 t.2), nodwyd fod “athrawon yn cynllunio amrywiaeth eang o weithgareddau ysgogol sy’n cipio dychymyg y disgyblion ac yn hyrwyddo ymdeimlad o gyffro ynghylch dysgu gwyddoniaeth” ac felly byddai gweithgaredd ynglŷn â glaniad ar y lleuad o fewn y maes dysgu gwyddoniaeth a thechnoleg yn hybu mwynhad dysgwyr wrth edrych ar wahanol rymoedd megis disgyrchiant. I ddatblygu’r gweithgaredd yma i’w wneud yn drawsgwricwlaidd, gellid cyfuno gweithiau o’r fframwaith technoleg gwybodaeth, “defnyddio ystod o adnoddau a chyfarpar TGCH yn annibynnol ar y cyd”, gan ddefnyddio sbectol VR ar gyfer creu’r teimlad o lanio ar y lleuad. Gellir cynnwys rhifedd wrth i’r plant ddefnyddio ‘lego WeDo’ i greu ‘moonbuggy’ felly yn edrych ar siapiau 3D. I ddatblygu’r weithgaredd ymhellach, gallent greu holograms gan ddefnyddio Ipad a prizm blasting. Hefyd gallai’r disgyblion greu crysau clymu a llifo o fewn gweithgaredd dylunio a thechnoleg. Tra yn gwneud hyn, byddai hefyd yn datblygu sgiliau o fewn y celfyddydau mynegiannol wrth edrych ar batrymau amrywiol. Daw elfen o rifedd i fewn i’r dasg wrth edrych ar gymarebau wrth fesur inc y lliwiau gwahanol felly yn ei wneud yn drawsgwricwlaidd. Trwy ddylunio a thechnoleg, bydd plant yn cael eu hannog i ddod yn ddatrysyddion creadigol, boed fel unigolion neu fel rhan o dîm. (Ashfield.herts.sch.uk, n.d.)
I gloi, mae’n bosib defnyddio’r thema Y 60’au i ymgorffori'r chwe maes dysgu a phrofiad a phedwar diben mewn dull integredig, trawsgwricwlaidd. Gwelir fod gwaith trawsgwricwlaidd yn cynnig ffordd o ddatblygu gwybodaeth a dealltwriaeth plant yn greadigol tra’n eu hannog i ddysgu trwy bynciau symbylus, rhyng-gysylltiedig. Rhaid sicrhau fod cysylltiadau naturiol rhwng pynciau, a fydd yn gwneud synnwyr i’r plant. Gall pynciau trawsgwricwlaidd da gynnwys nifer o bynciau, ond dylai fod un neu ddau bwnc arweiniol. Mae'r pwnc arweiniol yn darparu fframwaith a ffocws ar gyfer y pwnc. (History.org.uk, 2019)

